**Brann- og skadeinstruks**



Gjesdal kulturskole

**Branninstruks**

Gjesdal kulturskole følger Veveriets brannrutiner.Kulturskolen har elever på ettermiddag og kveld og følgende gjelder i tillegg hvis brannalarmen går:

1. **Elever i undervisning:** Følges av faglærer ut av bygget gjennom nærmeste nødutgang til **oppsamlingsplassen på P-plass over Veveribroen.**
2. **Elever på veg til/fra time på området:** Eller som er annet sted i bygget, **da må eleven forlate bygget umiddelbart og gå til oppsamlingsplassen på egen hånd.** Eleven må da straks melde seg for sin faglærer/annen lærer og bli værende til annen beskjed gis. Dette må faglærer gjøre kjent for alle sine elever på forhånd.
3. **Brannvakt:** Er du alene lærer i etasjen skal du IKKE ta på gul brannvaktvest – KUN følg elevene dine ut! Er det flere lærere i etasjen, må dere raskt avklare hvem som tar på gul vest og hvem som tar seg av elevene. Brannvakt gjør følgende:

* Ta på gul brannvaktvest
* Gå ned til branntavla ved hovedinngangen
* Les av i hvilket rom brannalarmen gjelder
* Gå til det aktuelle rommet og sjekk om det brenner
* Ta ikke i dørhåndtaket hvis det er varmt eller sprinkelanlegget har gått på
* **Hvis det brenner: alarmen skal fortsatt være på - ring 110 og avgi status**
* Bli værende utenfor til brannvesenet ankommer og avgi ny status
* Hvis det ikke brenner må branntavla låses opp og alarm avstilles – ring 110 og meld fra om falsk alarm

**Skadeinstruks ved elevskade i undervisningstiden**

1. Hvis eleven ikke er ved bevissthet eller kan gjøre rede for seg:

* **Ring 113 om det er akutt og står om liv**
* Ring **116 117** for legevaktsentralen
* Følg instruksjon
* Ring foresatte

1. Hvis eleven er skadet, men kan gjøre rede for seg og ikke er i fare:

* Hjelp eleven først
* Ring foresatte

1. Ved småskader, finn førstehjelpsvesken og hjelp eleven først, vurder å ringe foresatte.

Er eleven skadet må dette rapporteres på NAV skjema 13-10.01, innen 3 dager etter hendelsen. Foresatte fyller ut skjema i samarbeid med faglærer. Foresatte sender skjemaet til sitt (elevens) NAV-kontor.

**Faglærer har ansvar for alltid å ha elevliste tilgjengelig.**

**Foresatte har ansvar for at kulturskolen alltid har oppdatert kontaktinformasjon.**